title: Sklep predsedstva Evropskega parlamenta z dne 23. marca 2011 o spremembi izvedbenih ukrepov v zvezi s Statutom poslancev Evropskega parlamenta

text:
               25.3.2011

               SL

               Uradni list Evropske unije

               C 93/2

         SKLEP PREDSEDSTVA EVROPSKEGA PARLAMENTA
   z dne 23. marca 2011
   o spremembi izvedbenih ukrepov v zvezi s Statutom poslancev Evropskega parlamenta
   2011/C 93/03
   PREDSEDSTVO EVROPSKEGA PARLAMENTA JE –
   ob upoštevanju Pogodbe o delovanju Evropske unije in zlasti člena 223(2) Pogodbe,
   ob upoštevanju Statuta poslancev Evropskega parlamenta (1),
   ob upoštevanju členov 8 in 23 Poslovnika Evropskega parlamenta,
   ob upoštevanju naslednjega:

               (1)

               Poslancem in nekdanjim poslancem, ki prejemajo prehodno nadomestilo ali pokojnino, se povrnejo stroški zdravstvene oskrbe za, med drugim, vzdrževane otroke do dopolnjenega 21. leta starosti ali največ 25. leta starosti, če se šolajo ali poklicno izobražujejo. Če so vzdrževani otroci hudo bolni ali nesposobni skrbeti zase, bi bilo primerno, da se stroški povrnejo brez starostne omejitve.

               (2)

               Poslancem se lahko povrnejo stroški, nastali zaradi dodatnega potovanja, to je poti, ki so jih opravili v sklopu izvrševanja svojega mandata izven države članice, v kateri so bili izvoljeni. Pri tem veljajo določeni pogoji. Primerno bi bilo, da se poslancem dovoli takšna dodatna potovanja združiti z dopolnilnimi neuradnimi dejavnostmi, če se zaradi tega ne povečajo potni stroški in stroški bivanja, ki se povrnejo.

               (3)

               Če poslanci sodelujejo v uradni dejavnosti izven ozemlja Evropske unije, prejmejo v izrednih, ustrezno utemeljenih okoliščinah nadomestilo razumno visokih stroškov bivanja, nastalih med potjo, razen stroškov, nastalih v državi članici, kjer so bili izvoljeni. A ker so ti stroški sestavni del potnih stroškov, nastalih med uradno potjo, se ne zdi primerno, da bi jih odšteli od zneska povračila razumno visokih stroškov bivanja, nastalih med potjo.

               (4)

               S spremembo proračuna št. 1 Evropske unije za proračunsko leto 2010 (2) se je zaradi upoštevanja povečanega obsega dela poslancev po začetku veljavnosti Lizbonske Pogodbe dodatek za parlamentarno pomoč povečal za 1 500 EUR. Zaradi tega so bili ustrezno spremenjeni izvedbeni ukrepi v zvezi s Statutom poslancev Evropskega parlamenta (3) (v nadaljnjem besedilu: izvedbeni ukrepi), kar je predsedstvo storilo s sklepom z dne 11. in 23. novembra 2009, 14. decembra 2009, 19. aprila 2010 in 5. julija 2010 (4). Z istim razlogom je bilo v splošni proračun Evropske unije za proračunsko leto 2011 vneseno drugo povečanje v višini 1 500 EUR. Vseeno so z resolucijo Parlamenta z dne 20. oktobra 2010 o stališču Sveta o predlogu splošnega proračuna Evropske unije za proračunsko leto 2011 – vsi oddelki (5) ta sredstva ostala v rezervi. Odbor za proračun je na seji 3. marca 2011 sklenil, da se iz rezerve sprosti drugo povečanje zneska. Predsedstvo se je s to odločitvijo seznanilo na seji 7. marca 2011 in podprlo predlog, da se ustrezno spremenijo izvedbeni ukrepi –

         SPREJELO NASLEDNJI SKLEP:
   Člen 1
   Izvedbeni ukrepi se spremenijo:

               1.

               V členu 3(1) se točka (a) nadomesti z naslednjim:

                           „(a)

                           poslanci in nekdanji poslanci, ki prejemajo prehodno nadomestilo iz člena 13 statuta ali pokojnino v skladu s členoma 14 in 15 statuta, za svoje stroške ter za stroške:

                                       (i)

                                       njihovih zakonskih partnerjev ali stalnih zunajzakonskih partnerjev po členu 58(2) in

                                       (ii)

                                       vzdrževanih otrok po členu 58(3) do dopolnjenega 21. leta starosti ali največ 25. leta starosti, če se šolajo ali poklicno izobražujejo ali brez starostne omejitve, če imajo hudo bolezen ali invalidnost, zaradi katere se ne morejo sami preživljati,

                                 v primeru, če ti zakonski ali stalni zunajzakonski partnerji in vzdrževani otroci niso upravičeni do povračil iste vrste in na enaki ravni kot poslanci ali nekdanji poslanci na podlagi katerih koli drugih zakonskih določb ali predpisov;“.

               2.

               V členu 14 se točka (a) nadomesti z naslednjim:

                           „(a)

                           v primerih v skladu s točko (b) člena 10(1), vabilo ali program prireditve, na kateri so bili navzoči poslanci, ali druga dokazila, iz katerih je razvidno, da je bilo potovanje opravljeno v sklopu izvrševanja mandata poslanca, ali v primeru iz člena 22(2a) izjava, v kateri poslanec navede, da je bilo potovanje opravljeno v sklopu izvrševanja njegovega mandata;“.

               3.

               Člen 22 se spremeni:

                           (a)

                           odstavek 2b se nadomesti z naslednjim:
                           „2b.   Prošnji za povračilo stroškov potovanja zaradi sodelovanja v določeni dejavnosti na povabilo poslanca ali politične skupine Evropskega parlamenta se priložijo dokazila, iz katerih je razvidno, da je bilo potovanje opravljeno v sklopu izvrševanja mandata poslanca.“;

                           (b)

                           vstavita se naslednja odstavka:
                           „2d.   Poslanci lahko dodatno potovanje kombinirajo z dodatnimi neuradnimi dejavnostmi, vendar zaradi tega ne morejo zahtevati višjega povračila potnih stroškov in dnevnic.
                           2e.   Za dejavnosti v sklopu dodatnega potovanja niso mogoče druge oblike javnega ali zasebnega povračila nastalih stroškov.“

               4.

               V člen 24(3) se točka (c) nadomesti z naslednjim:

                           „(c)

                           v izjemnih, ustrezno utemeljenih okoliščinah povračilo razumno visokih stroškov bivanja, nastalih med potjo.“

               5.

               V členu 33 se odstavek 4 nadomesti z naslednjim:
               „4.   Najvišji mesečni znesek kritja stroškov za vse osebne sodelavce iz člena 34 znaša 18 189 EUR. Z učinkom od 1. maja 2010 ta znesek znaša 19 689 EUR. Z učinkom od 1. julija 2010 ta znesek znaša 19 709 EUR. Z učinkom od 1. januarja 2011 ta znesek znaša 21 209 EUR.“

         Člen 2
   1.   Ta sklep začne veljati dan po objavi v Uradnem listu Evropske unije.
   2.   Ta sklep se uporablja od istega dne razen točke 5 člena 1, ki se uporablja od 14. julija 2009.

      (1)  Sklep 2005/684/ES, Euratom, Evropskega parlamenta z dne 28. septembra 2005 o sprejetju Statuta poslancev Evropskega parlamenta (UL L 262, 7.10.2005, str. 1).

      (2)  UL L 183, 16.7.2010, str. 1.

      (3)  Sklep predsedstva Evropskega parlamenta z 19. maja in 9. julija 2008 o izvedbenih ukrepih v zvezi s Statutom poslancev Evropskega parlamenta (UL C 159, 13.7.2009, str. 1).

      (4)  UL C 180, 6.7.2010, str. 1.

      (5)  Sprejeta besedila, P7_TA(2010)0372.


title: Sklep Sveta (Euratom) 2015/2228 z dne 10. novembra 2015 o odobritvi sklenitve, s strani Evropske komisije, sprememb protokolov 1 in 2 k Sporazumu med Francosko republiko, Evropsko skupnostjo za atomsko energijo in Mednarodno agencijo za atomsko energijo za uporabo zaščitnih ukrepov v zvezi s Pogodbo o prepovedi jedrskega orožja v Latinski Ameriki in na Karibih

text:
               3.12.2015

               SL

               Uradni list Evropske unije

               L 317/11

         SKLEP SVETA (Euratom) 2015/2228
   z dne 10. novembra 2015
   o odobritvi sklenitve, s strani Evropske komisije, sprememb protokolov 1 in 2 k Sporazumu med Francosko republiko, Evropsko skupnostjo za atomsko energijo in Mednarodno agencijo za atomsko energijo za uporabo zaščitnih ukrepov v zvezi s Pogodbo o prepovedi jedrskega orožja v Latinski Ameriki in na Karibih
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju priporočila Evropske komisije,
   ob upoštevanju naslednjega:

               (1)

               Komisija se je v skladu s smernicami Sveta, sprejetimi s Sklepom Sveta z dne 22. aprila 2013, pogajala o spremembah protokolov 1 in 2 k Sporazumu med Francosko republiko, Evropsko skupnostjo za atomsko energijo in Mednarodno agencijo za atomsko energijo za uporabo zaščitnih ukrepov v zvezi s Pogodbo o prepovedi jedrskega orožja v Latinski Ameriki in na Karibih (v nadaljnjem besedilu: spremembe protokolov 1 in 2).

               (2)

               Sklenitev sprememb protokolov 1 in 2 s strani Evropske komisije bi bilo treba odobriti –

         SPREJEL NASLEDNJI SKLEP:
   Člen 1
   Sklenitev, s strani Evropske komisije, sprememb protokolov 1 in 2 k Sporazumu med Francosko republiko, Evropsko skupnostjo za atomsko energijo in Mednarodno agencijo za atomsko energijo za uporabo zaščitnih ukrepov v zvezi s Pogodbo o prepovedi jedrskega orožja v Latinski Ameriki in na Karibih se odobri.
   Besedilo sprememb protokolov 1 in 2 je priloženo temu sklepu.
   Člen 2
   Ta sklep začne veljati na dan sprejetja.

      V Bruslju, 10. novembra 2015

            Za Svet

            Predsednik

         P. GRAMEGNA

      PRILOGA

                  I.

                  Odstavek I Protokola 1 k Sporazumu med Francosko republiko, Evropsko skupnostjo za atomsko energijo in Mednarodno agencijo za atomsko energijo za uporabo zaščitnih ukrepov v zvezi s Pogodbo o prepovedi jedrskega orožja v Latinski Ameriki in na Karibih (v nadaljnjem besedilu: Sporazum o zaščitnih ukrepih) se nadomesti z naslednjim:

                              „I.

                                          (A)

                                          Dokler

                                                      (1)

                                                      francoska ozemlja iz Protokola I v miroljubnih jedrskih dejavnostih nimajo jedrskega materiala v količinah, ki za tip zadevnega materiala presega mejne vrednosti iz člena 35 Sporazuma med Francijo, Skupnostjo in Agencijo za uporabo zaščitnih ukrepov v zvezi s Pogodbo o prepovedi jedrskega orožja v Latinski Ameriki in na Karibih (v nadaljnjem besedilu: Sporazum), ali

                                                      (2)

                                                      se ne sprejme sklep o gradnji ali dovoljenju za gradnjo objekta, kot je opredeljen v opredelitvi pojmov, na francoskih ozemljih iz Protokola I,
                                                      izvajanje določb dela II Sporazuma miruje, z izjemo členov 31–37, 39, 47, 48, 58, 60, 66, 67, 69, 71–75, 81, 83–89, 93 in 94.

                                          (B)

                                          Informacije, ki jih je treba sporočiti v skladu z odstavkoma (a) in (b) člena 32 Sporazuma, se lahko konsolidirajo in predložijo v letnem poročilu; podobno se po potrebi predloži letno poročilo v zvezi z uvozom in izvozom jedrskega materiala iz odstavka (c) člena 32.

                                          (C)

                                          Da se omogoči pravočasna sklenitev dopolnilnih dogovorov iz člena 37 Sporazuma, Skupnost:

                                                      (1)

                                                      dovolj vnaprej obvesti Agencijo, da ima na francoskih ozemljih iz Protokola I v miroljubnih jedrskih dejavnostih jedrski material v količinah, ki presegajo mejne vrednosti iz oddelka (A) Protokola, ali

                                                      (2)

                                                      obvesti Agencijo, takoj ko se sprejme sklep o gradnji ali dovoljenju za gradnjo objekta na francoskih ozemljih iz Protokola I,
                                                      kar koli se zgodi prej. Takrat se po potrebi sprejme dogovor med Francijo, Skupnostjo in Agencijo o postopkih za sodelovanje pri uporabi zaščitnih ukrepov iz Sporazuma.“

                  II.

                  Odstavek I Protokola 2 k Sporazumu o zaščitnih ukrepih se nadomesti z naslednjim:

                              „I.

                              Ko Skupnost v skladu z oddelkom 1(C) Protokola 1 k temu sporazumu obvesti Agencijo, da se na francoskih ozemljih iz Protokola I v miroljubnih jedrskih dejavnostih nahaja jedrski material v količinah, ki presegajo mejne vrednosti, določene v oddelku 1(A)(1) Protokola 1 k temu sporazumu, ali da je bil sprejet sklep o gradnji ali dovoljenju za gradnjo objekta, kot je opredeljen v opredelitvi pojmov, na francoskih ozemljih iz Protokola I, kot je določeno v oddelku 1(A)(2) Protokola 1 k temu sporazumu, kar koli se zgodi prej, se med Francijo, Skupnostjo in Agencijo sprejme dogovor o Protokolu o postopkih za sodelovanje pri uporabi zaščitnih ukrepov iz Sporazuma. S takimi postopki se bodo razširile nekatere določbe Sporazuma ter zlasti določili pogoji in sredstva, v skladu s katerimi se izvaja zgoraj navedeno sodelovanje, da bi se izognili nepotrebnemu podvajanju dejavnosti na področju zaščitnih ukrepov. Postopki v največji možni meri temeljijo na postopkih, ki veljajo na podlagi protokolov in dopolnilnih dogovorov k drugim sporazumom o zaščitnih ukrepih med državami članicami Skupnosti, Skupnostjo in Agencijo, vključno s povezanimi posebnimi dogovori med Skupnostjo in Agencijo.“


title: Sklep predsedstva Evropskega parlamenta z dne 13. decembra 2010 o spremembi izvedbenih ukrepov v zvezi s statutom poslancev Evropskega parlamenta

text:
               15.12.2010

               SL

               Uradni list Evropske unije

               C 340/6

         SKLEP PREDSEDSTVA EVROPSKEGA PARLAMENTA
   z dne 13. decembra 2010
   o spremembi izvedbenih ukrepov v zvezi s statutom poslancev Evropskega parlamenta
   2010/C 340/06
   PREDSEDSTVO EVROPSKEGA PARLAMENTA JE –
   ob upoštevanju Pogodbe o delovanju Evropske unije in zlasti člena 223(2) Pogodbe,
   ob upoštevanju Statuta poslancev Evropskega parlamenta (1) (v nadaljnjem besedilu: statut),
   ob upoštevanju člena 8 in člena 23 Poslovnika Evropskega parlamenta,
   ob upoštevanju naslednjega:

               (1)

               S sklepom predsedstva Evropskega parlamenta z dne 11. in 23. novembra 2009, 14. decembra 2009, 19. aprila 2010 in 5. julija 2010 (2) so bili spremenjeni Izvedbeni ukrepi v zvezi s statutom poslancev Evropskega parlamenta (3) (v nadaljnjem besedilu: izvedbeni ukrepi), med drugim zato, da se poslanci lahko odpovejo svoji pravici do povračila stroškov zdravstvene oskrbe. Zaradi stabilnosti sistema je primerno, da vsak sklep o odpovedi tej pravici ali o preklicu te odpovedi velja vsaj dvanajst mesecev. Kot predhodna sprememba, s katero sta bila členu 3 izvedbenih ukrepov dodana odstavka 4 in 5, bi morale določbe, sprejete s tem sklepom, začeti veljati s 7. julijem 2010.

               (2)

               V skladu s pravilnikom o povračilu in nadomestilu stroškov poslancem Evropskega parlamenta so predsedniki odborov ali pododborov prejeli letno nadomestilo za stroške v zvezi s potovanji za udeležbo na konferencah ali dogodkih s parlamentarno razsežnostjo, ki obravnavajo zadeve v evropskem interesu in sodijo v pristojnost predsednika odbora ali pododbora. V prvi polovici leta 2009 je to nadomestilo znašalo 4 148 EUR. Ta sistem se je nadaljeval v okviru izvedbenih ukrepov. Žal je bilo zaradi uradniške napake navedeno, da gre za znesek 4 000 EUR. Z učinkom od 1. maja 2010 bi morala biti ta napaka odpravljena.

               (3)

               V skladu s členom 23 izvedbenih ukrepov so poslanci upravičeni do povračila stroškov za potovanja, ki nastanejo v državi članici izvolitve. Za potovanje z letalom, vlakom ali ladjo je omejitev 24 povratnih poti; pri potovanju z avtomobilom je določena največja razdalja odvisna od velikosti države članice. Da bi poslancem zagotovili večjo prilagodljivost, bi bilo treba omogočiti, da poslanci, ki so v celoti porabili nadomestilo za potovanje z letalom, vlakom ali ladjo, del nadomestila za potovanje z avtomobilom pretvorijo v nadomestilo za potovanje z letalom, vlakom ali ladjo po stopnji ene vozovnice za letalo, vlak ali ladjo, ki ustreza 2 % največjega števila kilometrov, dovoljenega v državi članici izvolitve zadevnega poslanca. Enako bi se moralo smiselno uporabljati za poslance, ki so v celoti porabili nadomestilo za potovanje z avtomobilom. Ta sprememba bi morala veljati od 1. januarja 2011.

               (4)

               Da bi zagotovili dobro finančno poslovodenje, je primerno, da se vloge za izplačilo pokojnine, do katere so poslanci upravičeni, vložijo v šestih mesecih po izpolnitvi pogojev, razen v primerih višje sile. Ob neupoštevanju tega roka se za datum začetka izplačevanja pokojnine šteje prvi dan meseca, v katerem je bila vloga prejeta.

               (5)

               Prilagoditi je treba določbo izvedbenih ukrepov v zvezi z bančnimi nakazili, da se uskladi z Direktivo 2007/64/ES Evropskega parlamenta in Sveta z dne 13. novembra 2007 o plačilnih storitvah na notranjem trgu (4).

               (6)

               Ob smrti nekdanjih poslancev, ki so v skladu s pravilnikom o povračilu in nadomestilu stroškov poslancem Evropskega parlamenta prejemali invalidsko pokojnino, bi morali biti njihovi vzdrževani družinski člani upravičeni do družinske pokojnine pod istimi pogoji kot pred začetkom veljavnosti statuta –

         SPREJELO NASLEDNJI SKLEP:
   Člen 1
   Izvedbeni ukrepi se spremenijo:

               1.

               v členu 3 se odstavka 4 in 5 nadomestita z naslednjim:
               „4.   Poslanci in nekdanji poslanci, ki prejemajo prehodno nadomestilo iz člena 13 statuta ali pokojnino iz členov 14 in 15 statuta, se lahko odpovejo svoji pravici do povračila stroškov zdravstvene oskrbe, kot je določeno v odstavku 1, začenši s prvim dnem meseca po datumu vložitve zahtevka. V tem primeru so upravičeni do povračila dveh tretjin prispevka za zdravstveno zavarovanje, če celotni povrnjeni znesek ne presega 400 EUR na mesec.
               5.   Vsi poslanci ali nekdanji poslanci, ki se v skladu z odstavkom 4 odpovejo svoji pravici do povračila stroškov zdravstvene oskrbe, ne morejo ponovno postati upravičeni do povračila stroškov zdravstvene oskrbe iz odstavka 1, dokler ne preteče 12 mesecev od datuma, ko je odpoved začela veljati. Podobno velja, da je vsako naknadno spremembo, ki se nanaša bodisi na vrnitev v sistem povračila stroškov zdravstvene oskrbe iz odstavka 1 bodisi na odpoved tej pravici, mogoče uveljaviti šele po najmanj dvanajstih mesecih.“;

               2.

               v členu 22 se prvi pododstavek odstavka 3 nadomesti z naslednjim:
               „3.   Najvišji znesek letnega povračila iz naslova dejanskih potnih stroškov, nastalih med potovanji, ki jih opravijo predsedniki odborov ali pododborov, da bi sodelovali na konferencah ali prireditvah s parlamentarno razsežnostjo, na katerih se obravnava tematika evropskega značaja, ki spada v pristojnosti njihovega odbora ali pododbora, znaša 4 148 EUR. Za sodelovanje je potrebno predhodno dovoljenje predsednika Parlamenta, ki je izdano potem, ko se preverijo razpoložljiva sredstva v okviru navedenega najvišjega zneska.“;

               3.

               v členu 23 se vstavi naslednji odstavek:
               „1a.   Poslanci, ki so porabili svoja nadomestila za potovanje z letalom, vlakom ali ladjo iz točke (a) odstavka 1, lahko pisno zaprosijo za preračun nadomestila za potovanje z avtomobilom iz točke (b) odstavka 1 v nadomestilo za potovanje v eno smer z letalom, vlakom ali ladjo za vsoto, ki ustreza 2 % največjega števila kilometrov, ki so dovoljeni za državo članico, v kateri je bil zadevni poslanec izvoljen.
               Enako se smiselno uporablja za vsakega poslanca, ki je porabil svoje nadomestilo za potovanje z avtomobilom.“;

               4.

               v členu 49(1) se doda naslednji pododstavek:
               „Nekdanji poslanci ali njihovi zakoniti zastopniki vložijo vlogo za izplačilo starostne pokojnine v šestih mesecih po izpolnitvi pogojev, razen v primerih višje sile. Po tem roku se za datum začetka izplačevanja starostne pokojnine šteje prvi dan meseca, v katerem je bila vloga prejeta.“;

               5.

               V členu 63 se odstavek 1 nadomesti z naslednjim:
               „1.   Izplačila v skladu s temi izvedbenimi ukrepi se izvedejo z bančnim nakazilom v skladu z določbami Direktive 2007/64/ES Evropskega parlamenta in Sveta z dne 13. novembra 2007 o plačilnih storitvah na notranjem trgu (5). Parlament poravna stroške, ki jih mora plačati plačnik. Vse druge stroške plača prejemnik plačila.

               6.

               v členu 75(1) se doda naslednji pododstavek:
               „Kadar nekdanji poslanec, ki prejema invalidsko pokojnino, umre po 14. juliju 2009, se vdovska pokojnina izplačuje njegovemu zakonskemu partnerju, stalnemu zunajzakonskemu partnerju ali nepreskrbljenim otrokom v skladu s pogoji iz Priloge I k pravilniku o povračilu in nadomestilu stroškov poslancem.“;

               7.

               doda se naslednji člen:
               „Člen 82
               Prehodna odpoved povračilu stroškov zdravstvene oskrbe
               Poslanci, ki se v skladu s členom 3(4) odrečejo pravici do povračila stroškov zdravstvene oskrbe do 15. marca 2011, dobijo povračilo po pogojih iz navedenega odstavka z retroaktivnim učinkom od 14. julija 2009 ali od prvega meseca, ki sledi datumu zadnjega povračila stroškov zdravstvene oskrbe, ki je bil opravljen v skladu s členom 3(1).“

         Člen 2
   1.   Ta sklep začne veljati dan po objavi v Uradnem listu Evropske unije.
   2.   Ta sklep se uporablja od istega dne z izjemo naslednjih določb:

               (a)

               člen 1, točka 1, ki se uporablja od 7. julija 2010;

               (b)

               člen 1, točka 2, ki se uporablja od 1. januarja 2010;

               (c)

               člen 1, točka 3, ki se uporablja od 1. januarja 2011.

      (1)  Sklep 2005/684/ES, Euratom, Evropskega parlamenta z dne 28. septembra 2005 o sprejetju statuta poslancev Evropskega parlamenta (UL L 262, 7.10.2005, str. 1).

      (2)  UL C 180, 6.7.2010, str. 1.

      (3)  Sklep predsedstva Evropskega parlamenta z dne 19. maja in 9. julija 2008 o izvedbenih ukrepih v zvezi s Statutom poslancev Evropskega parlamenta (UL C 159, 13.7.2009, str. 1).

      (4)  UL L 319, 5.12.2007, str. 1.

      (5)  UL L 319, 5.12.2007, str. 1.“;


title: 2010/11/: Sklep Komisije z dne 7. januarja 2010 o varnostnih zahtevah, ki jih morajo izpolnjevati evropski standardi za zapirala za okna in balkonska vrata, ki so varna za otroke in jih namestijo potrošniki, v skladu z Direktivo 2001/95/ES Evropskega parlamenta in Sveta (notificirano pod dokumentarno številko C(2009) 10298) (Besedilo velja za EGP)

text:
               8.1.2010

               SL

               Uradni list Evropske unije

               L 4/91

         SKLEP KOMISIJE
   z dne 7. januarja 2010
   o varnostnih zahtevah, ki jih morajo izpolnjevati evropski standardi za zapirala za okna in balkonska vrata, ki so varna za otroke in jih namestijo potrošniki, v skladu z Direktivo 2001/95/ES Evropskega parlamenta in Sveta
   (notificirano pod dokumentarno številko C(2009) 10298)
   (Besedilo velja za EGP)
   (2010/11/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2001/95/ES Evropskega parlamenta in Sveta z dne 3. decembra 2001 o splošni varnosti proizvodov (1) ter zlasti člena 4(1)(a) Direktive,
   ob upoštevanju naslednjega:

               (1)

               Evropske standarde v skladu z Direktivo 2001/95/ES določajo evropski organi za standardizacijo. Takšni standardi morajo zagotavljati, da proizvodi izpolnjujejo splošne varnostne zahteve Direktive.

               (2)

               V skladu z Direktivo 2001/95/ES se domneva, da je proizvod varen glede nevarnosti in vrst nevarnosti, zajetih v ustreznih nacionalnih standardih, kadar je v skladu s prostovoljnimi nacionalnimi standardi, ki prevzemajo evropske.

               (3)

               Nezgodni padci z višine, kot so okna ali balkoni, so eden glavnih vzrokov smrti ali trajnih poškodb možganov ali okostja pri otrocih, mlajših od pet let. Taki padci so huda težava na mestnih območjih, kjer je velika gostota večnadstropnih stanovanjskih blokov, in dosežejo višek pomladi in poleti, ko se okna dalj časa puščajo odprta. V regiji Île-de-France so med majem in septembrom 2005 našteli 67 nezgodnih padcev otroka, kar znaša skoraj 14 primerov na mesec. Na Danskem in Švedskem se vsako leto zgodi med 20 in 60 primerov. V letih med 1996 in 2003 se je v Grčiji na leto v povprečju zgodilo 79 padcev z otroki, na Nizozemskem 130 in v Združenem kraljestvu 25.

               (4)

               Da bi zmanjšali ali preprečili nezgodne padce, obstajajo zahteve po velikosti oken ter uporabi in lastnostih okenskih ograj in rešetk. Vendar so te zahteve večinoma določene z nacionalnimi gradbenimi predpisi, ki se razlikujejo od ene države članice do druge.

               (5)

               Na trgu so tudi izdelki, ki namensko omejujejo ali preprečujejo odpiranje oken ali balkonskih vrat. Potrošnik neposredno namesti take proizvode na okno ali balkonska vrata.

               (6)

               Za navedene izdelke ni evropskih varnostnih standardov. Trenutno se gospodarski subjekti in organi za nadzor trga večidel lahko ravnajo po nekaterih nacionalnih in mednarodnih standardih ter preskusnih metodah.

               (7)

               Med letoma 2005 in 2007 so Avstrija, Danska in Norveška skupno izvedle projekt, s katerim so ocenile varnost zapiral za okna in balkonska vrata, ki jih namestijo potrošniki in so dostopna na trgu, ter ustreznost veljavnih nacionalnih in mednarodnih preskusnih metod. Poleg tega so udeleženci upoštevali zahteve, ki jih je razvil ANEC (2) s študijo o varnostnih pripravah za otroke, ki je bila objavljena leta 2004, (3) in nekatere zahteve iz standarda EN-71:1 za varnost igrač.

               (8)

               Izsledki projekta so pokazali, da otroci lahko odklopijo več preskušanih modelov zapiral kljub trditvam o varnosti za otroke; drugi modeli so razpadli, so se zlomili ali niso zdržali preskusa staranja in noben preskušani model ni izpolnjeval vseh osnovnih zahtev.

               (9)

               Zato je treba določiti posebne zahteve v skladu s členom 4(1)(a) Direktive 2001/95/ES in nato na podlagi takih zahtev pooblastiti pripravo osnutka o evropskih varnostnih standardih, ki bodo zagotovili, da priprave zdržijo poskuse otrok, ohranijo strukturno celovitost vso pričakovano življenjsko dobo, so odporna proti staranju in izpostavljenosti vremenu ter imajo jasna navodila in obvestila za uporabnike. Te standarde je treba razviti v skladu z Direktivo Evropskega parlamenta in Sveta 98/34/ES z dne 22. junija 1998 o določitvi postopka za zbiranje informacij na področju tehničnih standardov in tehničnih predpisov o storitvah informacijske družbe (4). Sklic na sprejeti standard je treba objaviti v Uradnem listu Evropske unije v skladu s členom 4(2) Direktive 2001/95/ES.

               (10)

               Ta sklep obravnava samo zapirala, ki jih potrošniki namestijo na okna in balkonska vrata. Zapirala, ki so vgrajena v okenski okvir ali podboj balkonskih vrat, so zajeta v tehničnih specifikacijah iz Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode (5).

               (11)

               Ko bodo zadevni standardi na voljo, če se bo Komisija odločila, da objavi sklic nanje v Uradnem listu, je treba po postopku iz člena 4(2) Direktive 2001/95/ES domnevati, da zapirala za okna in balkonska vrata, ki so varna za otroke in jih namestijo potrošniki, izpolnjujejo splošne varnostne zahteve iz Direktive 2001/95/ES glede varnostnih zahtev, ki jih zajemajo standardi.

               (12)

               Ukrepi, predvideni s tem sklepom, so v skladu z mnenjem Odbora, ustanovljenega s členom 15 Direktive 2001/95/ES –

         SPREJELA NASLEDNJI SKLEP:
   Člen 1
   Opredelitev pojmov
   V tem sklepu:

               —

               „zapiralo, ki ga namesti potrošnik“ pomeni pripravo, ki preprečuje ali do vnaprej določenega položaja omejuje odpiranje okna ali balkonskih vrat. Taka priprava je oblikovana tako, da jo potrošnik naknadno namesti na okna ali balkonska vrata,

               —

               „varen za otroke“ ali „zdrži poskuse otrok“ pomeni, da priprave ne more odklopiti otrok, mlajši od 51 mesecev.

         Člen 2
   Zahteve
   Posebne varnostne zahteve, ki jih morajo v skladu s členom 4 Direktive 2001/95/ES evropski standardi izpolnjevati za zapirala, ki so varna za otroke in jih potrošniki namestijo na okna in balkonska vrata, so določene v Prilogi k temu sklepu.
   Člen 3
   Objava
   Ta sklep začne veljati dvajseti dan po objavi v Uradnem listu Evropske unije.

      V Bruslju, 7. januarja 2010

            Za Komisijo

            Predsednik

         José Manuel BARROSO

      (1)  UL L 11, 15.1.2002, str. 4.

      (2)  ANEC – Evropski glas potrošnikov pri standardizaciji. http://www.anec.org/anec.asp

      (3)  http://www.anec.org/attachments/r&t005-04.pdf

      (4)  UL L 204, 21.7.1998, str. 37.

      (5)  UL L 40, 11.2.1989, str. 12.

      PRILOGA

         Posebne varnostne zahteve in preskusne metode za zapirala, ki so varna za otroke in jih potrošniki namestijo na okna in balkonska vrata

         Fizične in mehanske lastnosti

      Zapirala za okna in balkonska vrata morajo biti izdelana tako, da so odporna proti obrabi pri stalnem odpiranju in zapiranju, pod obremenitvijo ali brez, ter proti staranju in izpostavljenosti vsem vremenskim razmeram, kot so sonce, dež, sneg, led, vlaga, visoke in nizke temperature, veter, ter pri tem ohranijo varovalne lastnosti za otroke.
      Priprava mora brez lomov zdržati naključne udarce med življenjsko dobo.
      Za dosego namena mora priprava pri odpiranju omejiti razmik med okvirom in okenskim krilom na največjo odprtino, ki še učinkovito preprečuje prehod malega otroka, pri čemer je treba zlasti upoštevati razvojne zmožnosti in antropometrične podatke o otrocih različnih starosti.

         Majhni deli

      Za preprečitev nevarnosti zadavljenja morajo biti majhni deli, ki so ločeni ali se lahko odstranijo, takšne velikosti, da jih ni mogoče zaužiti in/ali vdihniti.

         Ostri robovi in štrleči deli

      Za preprečitev vbodlin, ureznin, odrgnin, preščipov ali drugih telesnih poškodb morajo biti dostopni robovi zaokroženi ali zaobljeni, izdelek pa ne sme imeti konic ali štrlečih površin.

         Ujetje prstov

      Priprava ne sme imeti dostopnih odprtin, pri čemer je treba upoštevati antropometrične podatke o otrocih in njihove različne zmožnosti po starosti.

         Preskušanje

      Za staranje zaradi žarkov UV in povišane temperature, obrabo, mehansko stabilnost in varnost za otroke se uporabljajo posebne metode preskušanja. Izdelke s prožnimi deli, kot so verige, žice in vrvi, je treba preskusiti tudi z udarnim preskusom. Priprave se ne smejo zlomiti in morajo biti popolnoma uporabne po preskusu.
      Metode preskušanja je treba po potrebi prilagoditi za preskus obnašanja zapiral vseh vrst oken (npr. francoskih oken, dvokrilnih zunanjih oken, dvižnih oken in drsnih oken).
      Sile v preskusih se izvajajo v najbolj obremenjene smeri in se merijo z merilno negotovostjo, ki ne presega ± 1 %, premiki pa se merijo z merilno negotovostjo, ki ne presega ± 1 mm.

         Panelni test z otroki

      Varovalne lastnosti za otroke je treba preveriti. Kot referenca se morajo uporabljati zahteve v EN ISO 8317 o embalaži, varni za otroke. Upoštevati je treba tudi merila za neskladnost iz navedenega standarda.

         Podatki o izdelku

      Priložiti je treba podatke o izdelku za manjše tveganje pri možnih predvidljivih nevarnostih ob uporabi izdelka.
      Priložiti je treba obvestilo o varni uporabi izdelka. Ta navodila morajo vsebovati najmanj naslednje:

                  —

                  ime ali blagovno znamko proizvajalca, uvoznika ali organizacije, ki je odgovorna za prodajo izdelka,

                  —

                  navodilo: „Pazljivo preberite ta navodila pred namestitvijo in uporabo priprave. Če ne upoštevate navodil, lahko pri izdelku prizadenete varovalne lastnosti za otroke. Shranite navodila za poznejšo uporabo.“,

                  —

                  podatke o vrsti okna, ki mu je namenjena priprava,

                  —

                  navodila, kako in kje pravilno namestiti pripravo. Različna okna in različni materiali, kot so les, kovina, plastika itn., lahko zahtevajo različna navodila. Ker je sestavitev priprave bistvena za varovalne lastnosti za otroke, morajo biti navodila natančna in v nekaterih primerih je treba priložiti posebno orodje,

                  —

                  kakršno koli drugo pojasnilo za varno uporabo.


title: Sklep Sveta 2012/765/SZVP z dne 10. decembra 2012 o posodobitvi seznama oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu in o razveljavitvi Sklepa 2012/333/SZVP

text:
               11.12.2012

               SL

               Uradni list Evropske unije

               L 337/50

         SKLEP SVETA 2012/765/SZVP
   z dne 10. decembra 2012
   o posodobitvi seznama oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu in o razveljavitvi Sklepa 2012/333/SZVP
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 27. decembra 2001 sprejel Skupno stališče 2001/931/SZVP (1).

               (2)

               Svet je 25. junija 2012 sprejel Sklep 2012/333/SZVP o posodobitvi seznama oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP (2).

               (3)

               V skladu s členom 1(6) Skupnega stališča 2001/931/SZVP je treba opraviti celovit pregled seznama oseb, skupin in organizacij, za katere se uporablja Sklep 2012/333/SZVP.

               (4)

               V tem sklepu je izid pregleda, ki ga je opravil Svet v zvezi z osebami, skupinami in organizacijami, za katere se uporabljajo členi 2, 3 in 4 Skupnega stališča 2001/931/SZVP.

               (5)

               Svet je sklenil, da so osebe, skupine in organizacije, za katere se uporabljajo členi 2, 3 in 4 Skupnega stališča 2001/931/SZVP, povezane s terorističnimi dejanji v smislu člena 1(2) in (3) Skupnega stališča 2001/931/SZVP, da je pristojni organ v zvezi z njimi sprejel odločitev v smislu člena 1(4) navedenega skupnega stališča in da bi morali zanje še naprej veljati posebni omejevalni ukrepi iz navedenega skupnega stališča.

               (6)

               Seznam oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP, bi bilo treba ustrezno posodobiti, Sklep 2012/333/SZVP pa bi bilo treba razveljaviti –

         SPREJEL NASLEDNJI SKLEP:
   Člen 1
   Seznam oseb, skupin in organizacij, za katere se uporabljajo členi 2, 3 in 4 Skupnega stališča 2001/931/SZVP, je v Prilogi k temu sklepu.
   Člen 2
   Sklep 2012/333/SZVP se razveljavi.
   Člen 3
   Ta sklep začne veljati na dan objave v Uradnem listu Evropske unije.

      V Bruslju, 10. decembra 2012

            Za Svet

            Predsednica

         C. ASHTON

      (1)  UL L 344, 28.12.2001, str. 93.

      (2)  UL L 165, 26.6.2012, str. 72.

      PRILOGA

         SEZNAM OSEB, SKUPIN IN ORGANIZACIJ IZ ČLENA 1

      1.   OSEBE

                  1.

                  ABDOLLAHI Hamed (alias Mustafa Abdullahi), rojen 11. 8. 1960 v Iranu. Potni list št. D9004878;

                  2.

                  AL-NASSER, Abdelkarim Hussein Mohamed, rojen v Al Ihsi (Saudova Arabija), državljan Saudove Arabije;

                  3.

                  AL YACOUB, Ibrahim Salih Mohammed, rojen 16. 10. 1966 v Tarutu (Saudova Arabija), državljan Saudove Arabije;

                  4.

                  ARBABSIAR Manssor (alias Mansour Arbabsiar), rojen 6. ali 15. 3. 1955 v Iranu; državljan Irana in Združenih držav Amerike; potni list št. C2002515 (Iran); potni list št. 477845448 (ZDA); nacionalna osebna izkaznica št. 07442833, veljavna do 15. 3. 2016 (vozniško dovoljenje ZDA);

                  5.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), rojen 8. 3. 1978 v Amsterdamu (Nizozemska) – član skupine "Hofstadgroep";

                  6.

                  FAHAS, Sofiane Yacine, rojena 10. 9. 1971 v Alžiru (Alžirija) – članica skupin"al-Takfir" in "al-Hijra";

                  7.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, rojen leta 1963 v Libanonu, državljan Libanona;

                  8.

                  MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), rojen 14. 4. 1965 ali 1. 3. 1964 v Pakistanu, potni list št. 488555;

                  9.

                  SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), rojen okoli leta 1957 v Iranu. Naslova: (1) Kermanshah, Iran, (2) vojaško oporišče Mehran, provinca Ilam, Iran;

                  10.

                  SHAKURI Ali Gholam, rojen okoli leta 1965 v Teheranu v Iranu;

                  11.

                  SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), rojen 11. 3. 1957 v Iranu; iranski državljan; potni list št. 008827 (iranski diplomatski potni list), izdan leta 1999; naziv: generalmajor.

            2.   SKUPINE IN SUBJEKTI

                  1.

                  "Abu Nidal Organisation" (Organizacija Abu Nidal) – "ANO" (alias"Fatah Revolutionary Council" (Revolucionarni svet Fataha), alias"Arab Revolutionary Brigades" (Arabske revolucionarne brigade), alias"Black September" (Črni september), alias"Revolutionary Organisation of Socialist Muslims" (Revolucionarna organizacija socialističnih muslimanov));

                  2.

                  "Al-Aqsa Martyr's Brigade" (Brigada mučenikov Al Akse);

                  3.

                  "Al-Aksa e.V.";

                  4.

                  "Al-Takfir" in "Al-Hijra";

                  5.

                  "Babbar Khalsa";

                  6.

                  "Communist Party of the Philippines" (Komunistična partija Filipinov), vključno z "New Peoples Army" (Novo ljudsko vojsko) – "NPA", Filipini;

                  7.

                  "Gama'a al-Islamiyya" (alias"Al-Gama'a al-Islamiyya") ("Islamic Group" (Islamistična skupina) – "IG");

                  8.

                  "İslami Büyük Doğu Akıncılar Cephesi" – "IBDA-C" ("Great Islamic Eastern Warriors Front" (Fronta islamskih bojevnikov velikega vzhoda));

                  9.

                  "Hamas" (vključno z "Hamas-Izz al-Din al-Qassem");

                  10.

                  "Hizbul Mujahideen" – "HM";

                  11.

                  "Hofstadgroep";

                  12.

                  "Holy Land Foundation for Relief and Development" (Fundacija Svete dežele za pomoč in razvoj);

                  13.

                  "International Sikh Youth Federation" – "ISYF" (Mednarodna federacija sikhovske mladine);

                  14.

                  "Khalistan Zindabad Force" – "KZF";

                  15.

                  "Kurdistan Workers' Party" (Delavska stranka Kurdistana) – "PKK" (alias"KADEK", alias"KONGRA-GEL");

                  16.

                  "Liberation Tigers of Tamil Eelam" (Osvobodilni tigri tamilskega Eelama) – "LTTE";

                  17.

                  "Ejército de Liberación Nacional" ("National Liberation Army" (Nacionalna osvobodilna vojska));

                  18.

                  "Palestinian Islamic Jihad" (Palestinski islamski džihad) – "PIJ";

                  19.

                  "Popular Front for the Liberation of Palestine" (Ljudska fronta za osvoboditev Palestine) – "PFLP";

                  20.

                  "Popular Front for the Liberation of Palestine – General Command" (Ljudska fronta za osvoboditev Palestine – glavno poveljstvo) (alias"PFLP-General Command" (PFLP – glavno poveljstvo));

                  21.

                  "Fuerzas armadas revolucionarias de Colombia" – "FARC" ("Revolutionary Armed Forces of Colombia" (Oborožene revolucionarne sile Kolumbije));

                  22.

                  "Devrimci Halk Kurtuluș Partisi-Cephesi" – "DHKP/C" ("Revolutionary People's Liberation Army/Front/Party" (Revolucionarna ljudska osvobodilna vojska/fronta/stranka) (alias"Devrimci Sol" ("Revolutionary Left" (Revolucionarna levica)), alias"Dev Sol");

                  23.

                  "Sendero Luminoso" – "SL" ("Shining Path" (Sijoča pot));

                  24.

                  "Stichting Al Aqsa" (alias"Stichting Al Aqsa Nederland", alias"Al Aqsa Nederland");

                  25.

                  "Teyrbazen Azadiya Kurdistan" – "TAK" (alias"Kurdistan Freedom Falcons", alias"Kurdistan Freedon Hawks" (Kurdistanski sokoli svobode)).